Document ID: 32007R0294

UREDBA KOMISIJE (ES) št. 294/2007
z dne 20. februarja 2007
o določitvi „seznama Prodcom“ industrijskih izdelkov za leto 2006 v skladu z Uredbo Sveta (EGS) št. 3924/91
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3924/91 z dne 19. decembra 1991 o uvedbi analize industrijske proizvodnje na ravni Skupnosti (1) in zlasti člena 2(6) Uredbe,
ob upoštevanju naslednjega:
(1)
Uredba (EGS) št. 3924/91 od držav članic zahteva, naj izvajajo analizo industrijske proizvodnje na ravni Skupnosti.
(2)
Analiza industrijske proizvodnje mora temeljiti na seznamu izdelkov, ki opredeljujejo industrijsko proizvodnjo, namenjeno analizi.
(3)
Seznam izdelkov je potreben za omogočanje usklajevanja med proizvodno in zunanjetrgovinsko statistiko ter za zagotovitev primerjave z nomenklaturo proizvodov Skupnosti CPA.
(4)
Seznam izdelkov, ki ga zahteva Uredba (EGS) št. 3924/91 in se imenuje „seznam Prodcom“, je skupen za vse države članice in je potreben za primerjavo podatkov med državami članicami.
(5)
Seznam Prodcom je treba posodabljati, zato je treba določiti seznam za leto 2006.
(6)
Ukrepi, predvideni s to uredbo, so v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom (2) -
SPREJELA NASLEDNJO UREDBO:
Člen 1
Seznam Prodcom za leto 2006 je tak, kot je naveden v Prilogi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. februarja 2007

Labels: 7
1
19